<strong>Για λόγους βιωσιμότητας έκλεισε το εργοστάσιο Pepsico - Ήβη που εμφιάλωνε νερό στο Λουτράκι. Η μικρή βιομηχανία, που ξεκίνησε στο Μαρούσι το 1926, η ΗΒΗ, έκανε ένα καλό "γάμο" με τον φαρμακοποιό Galleb Bradham από τη Βόρεια Καρολίνα των Ηνωμένων Πολιτειών και το αναψυκτικό PEPSI. Ο γάμος, πέρασε από "χίλια μύρια κύματα" αλλά κράτησε μέχρι πρόσφατα.... Η κρίση και οι φόβοι της έκλεισαν και το... σπιτικό της ΗΒΗ....</strong>

&nbsp;

Διαβάζουμε από την ιστοσελίδα της εταιρείας: "Στο Λουτράκι Κορινθίας βρίσκεται το εργοστάσιο εμφιάλωσης του Φυσικού Μεταλλικού Νερού ΗΒΗ-ΛΟΥΤΡΑΚΙ. Με σύγχρονο μηχανολογικό εξοπλισμό το εργοστάσιο στο Λουτράκι αποτελεί μία από τις καλύτερες μονάδες εμφιάλωσης στην Ελλάδα..."

<strong>Η Ιστορία μας</strong>

<strong>Η Ιστορία της PepsiCo-HBH</strong>
Η PepsiCo-HBH είναι θυγατρική εταιρεία της Pepsico και αποτελεί την εξέλιξη της εταιρείας ΗΒΗ Παναγόπουλος.
Το 1926, ο Νίκος Παναγόπουλος δημιούργησε μία μικρή βιομηχανία αναψυκτικών στο Μαρούσι. Την ονόμασε ΗΒΗγια να θυμίζει τη μικρή χαριτωμένη θεά που δρόσιζε τους Ολύμπιους θεούς με το νέκταρ.
Στις δεκαετίες του '60 και του '70, με την εξαγορά στο Λουτράκι του εργοστασίου εμφιαλώσεως του φημισμένου νερού πηγής Καραντάνη και με τη δημιουργία των εγκαταστάσεων της Αθήνας και της Θεσσαλονίκης, η ΗΒΗ διαμορφώθηκε σε μια ολοκληρωμένη επιχείρηση.

<strong>Η Ιστορία της PepsiCo</strong>
Η ιστορία της PepsiCo χρονολογείται από το 1898. Τότε ήταν που ο φαρμακοποιός Galleb Bradham από τη Βόρεια Καρολίνα των Ηνωμένων Πολιτειών εφηύρε το αρχικό αναψυκτικό, το οποίο ονόμασε PEPSI. Το προϊόν γνώρισε μεγάλη επιτυχία και οι καταναλωτές το ζητούσαν τόσο για την υπέροχη γεύση του όσο και για την αναζωογόνηση που τους έδινε.
Έτσι, το 1903ο επιτυχημένος, πλέον, φαρμακοποιός δημιούργησε ένα δίκτυο εμφιαλωτών ανά τη χώρα, οι οποίοι ανέλαβαν να εμφιαλώνουν και να πωλούν το προϊόν του.
Όσο η βιομηχανία Pepsi-Cola άλλαζε χέρια με το πέρασμα του χρόνου, η επωνυμία Pepsi κέρδιζε ολοένα μεγαλύτερη αναγνώριση και αξία. Το προϊόν παρέμενε ιδιαίτερα δημοφιλές. Παράλληλα όμως, η επιτυχία του ενισχύθηκε χάρη στη διαρκή επέκταση της διανομής, στην έξυπνη τιμολογιακή τοποθέτηση και, φυσικά, στη δημιουργική διαφήμιση. Στην ιστορία της διαφήμισης, μερικές από τις μεγαλύτερες διαφημιστικές εκστρατείες όλων των εποχώνέχουν γίνει για τη μάρκα Pepsi.
H PepsiCo το Μάρτιο του 2010 ολοκλήρωσε την εξαγορά των δύο μεγαλύτερων εμφιαλωτών της παγκοσμίως, της Pepsi Bottling Group και της Pepsi Americas. Με την ολοκλήρωση της εξαγοράς, η PepsiCo σήμερα αποτελεί τη μεγαλύτερη εταιρεία τροφίμων και ποτών στη Β. Αμερική και τη δεύτερη μεγαλύτερη στον κόσμο.
Ημερομηνίες Ορόσημα

· Το 1965, η εταιρεία Pepsi-Cola συγχωνεύθηκε με τη Frito-Lay. Έτσι δημιουργήθηκε μια από τις μεγαλύτερες εταιρείες καταναλωτικών προϊόντων παγκοσμίως.
· Το 1973,η εταιρεία ΗΒΗ-Παναγόπουλος απέκτησε το αποκλειστικό δικαίωμα παραγωγής της Pepsi Cola στην Ελλάδα.
· Το 1989, η εταιρεία ΗΒΗ-Παναγόπουλος εξαγοράστηκε από την PepsiCo και μετονομάστηκε σε PepsiCo-HBH.
· Το 1998, η PepsiCo διαχώρισε το ισχυρό της σύστημα εμφιάλωσης και δημιούργησε μια ανεξάρτητη εταιρεία, την PBG.
· Tο 1999, η PepsiCo-HBHεντάχτηκε στην PBG.
· Το 2010, μετά την εξαγορά της PBG από την PepsiCo, η PepsiCo-Ήβη εντάσσεται ξανά στην PepsiCo.