<div>του <b style="font-size: 13px; line-height: 19px;">Αντώνη Δ. Παπαγιαννίδη</b></div>
Ξεκίνησε λοιπόν την προσπάθειά του το διαδικτυακό Forum της Έλενας Παναρίτη «Thought 4 Action»/ «Σκέψη για Δράση», προσπάθεια με την οποία προσπαθεί να ζωντανέψει κάτι σαν διάλογο, συζήτηση, ανταλλαγή απόψεων, ξεκούνημα από την (σχετική) επανάπαυση της τωρινής φάσης των δημοσίων πραγμάτων στην Ελλάδα η οποία (θεωρεί ότι) ξεπέρασε τον κάβο του Grexit και πορεύεται.

Με βασική της τοποθέτηση ότι «Επειδή φως δεν βλέπουμε ακόμη, ας ακούσουμε αυτούς που το είδαν σε άλλες χώρες», η Έλενα Παναρίτη κατάφερε να συγκεντρώσει (και να μεταδώσει σε άμεσο streaming) ανθρώπους σαν τον Χριστόφορο Πασσαρίδη – με σύνδεση από την Κύπρο – την πρώην υπουργό Οικονομικών της Νέας Ζηλανδίας Ruth Richardson, τον ειδικό για τον δημόσιο τομέα Gary Reid και τον δικό μας Παναγιώτη Καρκατσούλη, αλλά και από την Λατινική Αμερική τον Manuel Sotomayor και την Maria Georgalos. Αυτά, μόνα τους, δεν λένε τίποτε. Το ενδιαφέρον – και το δυνητικά ενθαρρυντικό – ήταν ότι στο Αμφιθέατρο του 9,.84, στο Γκάζι, κατορθώθηκε να πλεχθεί κάτι σαν συζήτηση. Οφείλεται αυτό στο ότι, ανεξάρτητα από το ύφος των εισηγητών/συνομιλητών – την ψύχραιμη αλλά όχι ψυχρή ανάλυση Πισσαρίδη για τα αίτια της κρίσης, την ζωντανή και υφολογικά «λατινοαμερικάνικη» προσέγγιση της Παναρίτη, την προσγειωμένη αισιοδοξία της Richardson, ή την πονεμένη πείρα του Καρκατσούλη από την πραγματικότητα της νομοθέτησης (και την λειτουργία της Δημόσιας Διοίκησης) στην Ελλάδα, δεν είχαμε την συνηθισμένη αποφυγή των προβλημάτων ή την θεωρητικοποίηση λύσεων. Αντίθετα, είχαμε μια αναζήτηση – αγωνιώδη, ίσως ίσως – τρόπων και διεξόδων: θα ευχαρίστησε την αμφιτρύωνα Έλενα ότι η βαθύτερη λογική της (που δεν κατόρθωσε να μπολιάσει μ’ αυτήν την διακυβέρνηση ΓΑΠ), δηλαδή να επισημοποιηθεί – με σοβαρότητα και ρεαλισμό - ο πυρήνας λύσεων που δίνει η «ατυπικότητα» σε μιαν οικονομία (και κοινωνία, θα προσθέταμε εμείς) σαν την Ελληνική, επικροτήθηκε με τον έναν ή τον άλλο τρόπο από τους ανθρώπους που συγκέντρωσε. Τώρα;

&nbsp;

(Πηγή: h<b>ttp://<a href="http://www.economia.gr/index.php?dispatch=pages.view&amp;page_id=2760" target="_blank">www.economia.<wbr />gr/index.php?dispatch=pages.<wbr />view&amp;page_id=2760</a>)</b>